Za projekt koji je prijavila Zadarska županija 04. rujna 2018. godine, kao osnivač Osnovne škole Nikole Tesle Gračac s Ministarstvom graditeljstva i prostornog uređenja kao PT 1 i Fondom za zaštitu okoliša i energetsku učinkovitost kao PT 2, potpisan je Ugovor o dodjeli bespovratnih sredstava 30. studenog 2018., prema kojem **odobreni iznos koji sufinancira EU iznosi 1.353.482,18 kn** te doprinos korisnika iznosi 2.422.824,07 kuna. Projekt je sufinanciran iz **Europskog fonda za regionalni razvoj** u okviru Operativnog programa Konkurentnost i kohezija 2014.-2020, za promicanje energetske učinkovitosti i obnovljivih izvora energije u zgradama javnog sektora. Projektu su odobrena i bespovratna sredstva Programa sufinanciranja provedbe EU projekata na regionalnoj i lokalnoj razini u iznosu od 1.437.344,44 kuna.

U suradnji s prijaviteljem i školom, projektnu prijavu je pripremila Agencija za razvoj Zadarske županije ZADRA NOVA, koja je potom sudjelovala i u provedbi projekta kao stručna i administrativna pomoć.

Projektom je izvršena energetska obnova zgrade osnovne škole Nikole Tesle Gračac koja se sastoji od prizemlja i dva kata, a koja je za Domovinskog rata bila oštećena i potom 2003. godine obnovljena. Energetskim pregledom utvrđeno je da je zgradi škole nužna moguća primjena mjera energetske učinkovitosti, a predloženim mjerama iz ovog projekta energetski razred zgrade škole poboljšan je iz E u B razred. U pogledu toplinske zaštite zbog racionalne uporabe energije odrađena je sanacija fasade odnosno vanjske ovojnice zgrade.

Glavni cilj je bio smanjenje potrošnje energije za grijanje/hlađenje na godišnjoj razini od 56% što je i uspješno odrađeno putem sljedećih aktivnosti:

1. Izrade glavnog projekta energetske obnove što je podrazumijevalo i izradu elaborata racionalne uporabe energije i toplinske zaštite te Arhitektonski projekt (što je bilo preduvjet za prijavu projekta);

2. Provedba samih mjera energetske učinkovitosti odnosno radova, što je rezultiralo saniranom fasadom od 3.800 m², saniranim stropom prema negrijanom tavanu od 1.100 m², promijenjenim prozorima (150) i vratima (7);

3. Nakon provedenih mjera energetske obnove potrebno je bilo ponoviti Energetski pregled i izraditi energetski certifikat što je rezultiralo izrađenim Izvješćem o provedenom energetskom pregledu te izrađenim energetskim certifikatom nakon provedene obnove;

4. Stručni nadzor građenja je rezultirao obavljenim građevinsko-obrtničkim radovima u skladu s važećim lokalnim i nacionalnim propisima te smjernicama koje se koriste u RH;

5. Projektantski nadzor se pobrinuo da obavljeni građevinsko-obrtnički radovi budu u skladu s važećim lokalnim i nacionalnim propisima te smjernicama koje se koriste u RH;

6. Koordinator zaštite na radu tijekom građenja osigurao je uvjete zaštite na radu u fazi izvođenja radova;

7. Aktivnost Promidžbe i vidljivosti doprinijela je promidžbi projekta u skladu s pravilima o promidžbi i vidljivosti EU projekata; te obavezna mjera Upravljanje projektom i administracija koja je rezultirala uspješno provedenim projektom u ugovorenim i zadanim vremenskim, financijskim i operativnim kapacitetima.

Sve navedene projektne aktivnosti uspješno su dovele do krajnjeg cilja projekta, a to je smanjenje potrošnje energije za grijanje/hlađenje na godišnjoj razini od 56% te znatno smanjenje razine CO2, u zgradi javnog sektora u kojoj se obavlja društvena djelatnost te su osigurani sigurniji i kvalitetniji uvjeti boravljenja i korištenja prostora učenika i djelatnika škole.

''Velike zahvale Zadarskoj županiji jer je prepoznala potrebu škole za temeljitom obnovom kao i Agenciji za razvoj Zadarske županije ZADRA NOVA koja nas je pratila cijelim tijekom provođenja projekta. Ovom obnovom poboljšat ćemo standard u objektu i uštedjeti na ukupnoj energiji do 56 posto na godišnjoj razini te osigurati kvalitetnije uvjete boravka u školskim prostorima učenicima i djelatnicima škole“.

                                                                                                                                             Ravnateljica  
                                                                                                                                   Slavica Miočić,dipl.ing